Kako prikličeš zavestnega partnerja – 4 resnice

Ljudje na višji ravni zavedanja se ne zadovoljujemo več s kakršnim koli odnosom.

Želimo iti globlje. Želimo se razvijati. In na poti večjega zavedanja ter širjenja zavesti zato iščemo partnerje, ki imajo v svojem življenju podoben namen: ljudi, ki se zavzemajo za osebni razvoj in rast in so predani poti resnične ljubezni.

Konec koncev je ljubezen edini cilj po katerem hrepenimo.

PRIPOROČAMO BRANJE: Popoln partner: Kakšen je?

Zakaj je torej tako težko pritegniti v svoje življenje zavestnega partnerja in ustvariti zavesten partnerski odnos?

Torej, smo v procesu razvijanja naše zavesti. Ko odstranjujemo plasti našega ega in se bolj zavedamo energije ljubezni znotraj nas, tlakujemo pot za nov, drugačen odnos. Skupaj smo začetniki gibanja zavestne ljubezni.

Spoznaj svoj pravi jaz.

Odnosi so najhitrejši in najboljši način, da razširimo svoje zavedanje, saj so odsev nas samih. Vsak odnos je priložnost, da globlje spoznamo svoj pravi jaz.

In kdo zares smo? Smo ljubezen.

Če si torej pripravljen/a širiti svojo zavest in začeti novo obliko odnosa, tu opisujem stvari, ki jih moraš vedeti, kako pritegniti zavestnega partnerja in ustvariti povezanost na višji ravni.

1. Ko zvišamo frekvenco (ali raven zavesti), se ljudje, okoliščine in dogodki, ki jih pritegnemo, razvijejo tako, da se ujemajo s to frekvenco.

Naša frekvenca se dvigne in pritegnemo ljudi na višjih frekvencah.

Naša frekvenca je naša energijska vibracija. Naša vibracija je visoka, kadar smo povezani z izkušnjo ljubezni znotraj nas. Naša frekvenca je nizka, kadar smo zagozdeni v svojem egu (ko se čutimo majhne, odtujene, ločene, nezadostne in nevredne). Ljudje podobnih frekvenc se medsebojno privlačimo in pritegnemo.

Ko postajamo bolj zavestni – to pomeni, da se bolj zavedamo energije ljubezni, ki nas je ustvarila – se naša frekvenca dvigne in pritegnemo ljudi na višjih frekvencah.

To je najbolj pomemben korak pri pritegovanju zavestnega partnerja. Sami moramo najprej zvišati frekvenco zavesti in razširiti svoje zavedanje.

Bolj kot sam/a doživljaš sebe kot energijo ljubezni, bolj se bo ljubezen zrcalila nazaj k tebi. Tako ustvarjamo čudovite odnose; to je temelj zavestne ljubezni.

2. Ko zvišamo frekvenco (ali raven zavesti), mora karkoli, kar ni ljubezen, priti na površje in se pozdraviti.

Sedaj pride težji del.

Zato, da lahko postanemo utelešenje ljubezni (kar je cilj zavesti), se moramo soočiti z vsem v sebi, kar ni ljubezen. Z drugimi besedami, soočiti se moramo s svojimi strahovi.

Soočiti se moramo s svojimi strahovi.

Strah pred zapuščenostjo, nevrednostjo, zavrnitvijo, nezadostnostjo, krivdo in vlogo žrtve, pride od pomanjkanja povezanosti z ljubeznijo znotraj nas. Ti boleči občutki morajo priti na površje, da lahko vidimo kaj v resnici so – iluzija ega in napačno razumevanje, da nismo ljubezen.

Ko se zavežemo, da bomo razširjali svojo zavest, se zavežemo, da se bomo soočili in premagali svoje strahove. Vsaka bolečina, ki v odnosu pride na površje, nam služi kot opomnik. Pravi, »Hej, tu sem! Sem del tebe, ki je pozabil, kaj je ljubezen!« Naše delo je prepoznati, razumeti, ugotoviti in sprejeti, karkoli že to področje je.

Zavedajmo se tega občutka. Dovolimo si ga občutiti. In ne pozabimo resnice kdo smo: Smo frekvenca ljubezni.

Ko gremo skozi ta proces raztapljanja svojih strahov, se naša zavest izredno razširi. To je točka, na kateri zares začnemo poosebljati ljubezen.

3. Vedno pritegnemo točno tisto, kar moramo razvijati.

Dobra novica je, da je ta proces čudovito narejen. Dejansko ne more iti nič narobe.

Koga in kaj bomo pritegnili, bo vedno odsevalo našo notranjo povezanost z energijo ljubezni. Naše delo je, da prepoznamo te odseve, preobrazimo svoje strahove in poglobimo svoje notranje razumevanje in izkušnjo ljubezni. Če lahko to naredimo, se bo ostalo sestavilo, kot je prav.

4. Ostanimo na poti. Ves čas se moramo le spomniti, kdo v resnici smo.

Odnosi nas vodijo, da postajamo večja posoda za ljubezen znotraj nas. Povezanost, podpora, sočutje, prisotnost, ki se od drugih zrcalijo nazaj k nam, bodo rasli do tiste mere, do katere vse to izražamo v odnosu do sebe.

Svoje strahove bomo zmogli videti in prepoznati, da nam bodo lahko prinesli zavedanje, svetlobo, ljubezen in resnico. S soočenjem s svojimi strahovi, razširjamo svojo zavest.

Tako ustvarjamo še več prostora za ljubezen.

Po tej poti že hodiš in zagotavljam ti, da si na pravi poti. V tem smo skupaj, tlakujemo novo pot revolucije zavesti. Ljubezen je konec koncev edini cilj.

Kako se boš ti predal/a poti zavestne ljubezni?

Kaj je bil tvoj največji uvid, ko si prebral/a ta članek? Kaj se te je najbolj dotaknilo? Kje vidiš izziv zase?

Če ti je bil članek všeč, se naroči na e-novičke in ga deli s svojo družino in prijatelji. In če želiš še več izvedeti kako pritegniti veliko ljubezen, sorodno dušo, se mi pridruži na FB.

»Svet potrebuje tvojo ljubezen. Razvijaj in deli jo!«